Köziglap.hu › Hírek › Elfogadta a Kormány a gázártámogatás új rendszerét
Látogató: 61
Hírek › Elfogadta a Kormány a gázártámogatás új rendszerét
Elfogadta a kormány a gázártámogatás új rendszerét
2006. november 17. 18:47
A változások 2007 január 1-jén lépnek életbe.
Elfogadta a kormány a gáz- és távhőtámogatás új rendszerét, amely 2007 január 1-jén lép életbe. A fő szempont a jövedelem lesz, a rászorultság alapján kell majd fizetni. A kormány négy támogatási csoportot állapított meg – jelentette be Kiss Péter szociális és munkaügyi miniszter pénteken, a kormányszóvivői tájékoztatón. A gáz ára nem emelkedik januárban, drágulás a támogatási rendszer átalakítása miatt lesz majd bizonyos jövedelmi szint fölött.
A rendszer a rászorultságtól függően differenciál. Támogatást a gáz- és távhőfogyasztásnál is az a háztartás kaphat, ahol az "egy fogyasztási egységre" jutó jövedelem nem haladja meg az öregségi nyugdíjminimum 3,5-szeresét. Egy háztartáson belül csak az első felnőtt számít egy fogyasztási egységnek, a többieket ennél kisebb szorzószámmal veszik figyelembe a támogatás kikalkulálásánál.
A legtöbb kompenzációt azok kapják, ahol a jövedelem a jövő évi nyugdíjminimum kétszerese, azaz 53660 forint alatt lesz. Csökkenő összegű támogatás jut azoknak, akiknek jövedelme a nyugdíjminimum 2-2,5-szerese, 2,5-3-szorosa, illetve 3-3,5 szerese.
A támogatottak között így lesznek olyanok, akik 11 százalékkal kevesebbet fizetnek majd, mint most, de olyanok is, akiknek az állami segítség ellenére 33 százalékkal kerül többe a fűtés - közölte a miniszter. Ennel jóval több emelésre számíthat, aki nem kap támogatást - mondta Kiss Péter a 70 százalékos drágulást firtató kérdésekre, de pontos számot nem közölt. A kormány jövőre 100 milliárd forintot fordít a gáz- és távhőkompenzációra –tette hozzá.
Írta: mgiz Ideje: November 17, pÃ©ntek, 21:09:38 (954 olvasás)
"Elfogadta a Kormány a gázártámogatás új rendszerét" | Belépés/Regisztráció | 0 hozzászólás